02009920711970008 


12685 



ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 992 

” 7 Νοεμβρίου 1997 


ΠΕ ΡΙΕΧΟΜΕ ΝΑ 

ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 


Διορισμός Α' Αντιπροέδρου Επιτροπής Κεφαλαι¬ 
αγοράς. 1 

Τροποποίηση της 27794/ΔΙΟΕ 812/19.7.1994 απόφα¬ 
σης σχετικά με την «Ανασυγκρότηση της 
Περιφερειακής Γνωμοδοτικής Επιτροπής Νοτίου 
Αιγαίου». 2 

Τροποποίηση της 25782/ΔΙΟΕ 757/29.6.1994 απόφα¬ 
σης σχετικά με την «Ανασυγκρότηση της Περιφε¬ 
ρειακής Γνωμοδοτικής Επιτροπής Στερεός 
Ελλάδας». 3 

Αναπροσαρμογή αποζημίωσης των μελών του Διοικη¬ 
τικού Συμβουλίου του Οργανισμού Ασφάλισης 
Εξαγωγικών Πιστώσεων (ΟΕΑΠ) και του Γενικού 
Διευθυντή του Οργανισμού. 4 

Παροχή βεβαίωσης υπέρ της Δημόσιας Επιχείρησης 
Ηλεκτρισμού (Δ.Ε.Η.). 5 

Μέτρα περιορισμού κυκλοφορίας οχημάτων στο 
Εμπορικό Τρίγωνο της Αθήνας. 6 

Επισήμανση του βοείου κρέατος και των προϊόντων με 
βάση το κρέας. 7 


Καθορισμός ύψους επιδότησης των ελλειμμάτων των 
συγκοινωνιακών φορέων της πρωτεύουσας και κα¬ 
τανομή της εγγραφείσης πιστώσεως στον προϋπο¬ 
λογισμό του Υπουργείου Μεταφορών και Επικοι¬ 
νωνιών οικον. έτους 1997, στους συγκοινωνιακούς 
φορείς της πρωτεύουσας και στον Ο.Α.Σ.Θ. 8 


ΥΠΟΥΡΓΙΚΕΣ Α ΠΟΦΑΣΕΙΣ ΚΑΙ ΕΓΚΡΙΣΕΙΣ 

Αριθ. Β. 1468/35340 (1) 

Διορισμός Α' Αντιπροέδρου Επιτροπής Κεφαλαιαγοράς. 

Ο ΥΠΟΥΡΓΟΣ ΕΘΝΙΚΗΣ ΟΙΚΟΝΟΜΙΑΣ 

Έχοντας υπόψη: 

1. Τις διατάξεις: 

α. Του άρθρου 77 του Ν. 1969/91 (Α' 167) όπως αντικα¬ 


ταστάθηκε από το άρθρο 10 του Ν. 2166/93 (Α' 137) και 
τροποποιήθηκε με το άρθρο 18, παρ. 6του Ν. 2198/94 (Α 
43) και το άρθρο 9 του Ν. 2471/97 (Α' 46). 

β. Των άρθρων 35, παρ. 14β, και 36, παρ. 7, του Ν. 
2324/95 (Α' 146). 

γ. Του άρθρου 29 Α'του Ν. 1558/85 (Α' 137), το οποίο 
προστέθηκε με το άρθρο 27 του Ν. 2081 /92 (Α' 154). 

δ. Του Π.Δ. 138/93 (Α'55) «Οργανισμός του Υπουργείου 
Εθνικής Οικονομίας». 

2. Την 34254/Β.1254/11.10.96 (Β' 939) απόφαση του 
Υπουργού Εθνικής Οιοκονομίας. 

3. Την 27844/Β. 1005/12.8.96 (Β' 715) απόφαση των 
Υπουργών Εθνικής Οικονομίας και Οικονομικών. 

4. Την από 3.6.97 πρόταση (109 συνερίαση) του 
Διοικητικού Συμβουλίου της Επιτροπής Κεφαλαιαγοράς. 

5. Την από 4.8.97 γνώμη της Εμπορικής Τράπεζας της 
Ελλάδος, αποφασίζουμε: 

1. Ο Α' Αντιπρόεδρος της Επιτροπής Κεφαλαιαγοράς 
ΜιχάληςΜηνούδηςτου Γεωργίου, Επίκουρος Καθηγητής 
του Εμπορικού Δικαίου στο Πανεπιστήμιο Αθηνών, ο ο¬ 
ποίος διορίσθηκε στη θέση αυτή με την 
3454/Β. 1254/11.10.96 (Α' 939) απόφαση του Υπουργού 
Εθνικής Οικονομίας, συνεχίζει τη θητεία του με βάση το 
άρθρο 9 του Ν. 2471/97 (ΦΕΚ Α' 46), αφότου ο νόμος αυ¬ 
τός τέθηκε σε ισχύ. 

2. Στον ως άνω Α' Αντιπρόεδρο της Επιτροπής 
Κεφαλαιαγοράς δεν καταβάλλεται αμοιβή, πλην εξόδων 
κινήσεως τα οποία καθορίζονται στο ποσό των εκατόν πε¬ 
νήντα χιλιάδων (150.000) δρχ. μηνιαίως. 

Από τις διατάξεις της απόφασης αυτής προκαλείται δα¬ 
πάνη εις βάρος του προϋπολογισμού του νομικού προ¬ 
σώπου της Επιτροπής Κεφαλαιαγοράς ύψους ενός εκα¬ 
τομμυρίου οκτακόσιων χιλιάδων (1.800.000) δραχμών για 
κάθε οικονομικό έτος. Για τη δαπάνη αυτή έχει εγγραφεί 
πίστωση στον προϋπολογισμό της Επιτροπής 
Κεφαλαιαγοράς μετά στοιχεία ΚΑΕ 0262. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 3 Νοεμβρίου 1997 

Ο ΥΠΟΥΡΓΟΣ 

ΓΙΑΝΝΟΣ ΠΑΠΑΝΤΩΝΙΟΥ 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθ. ΔΙΟΕ 753/34896 (2) 

Τροποποίηση της 27794/ΔΙΟΕ 812/19.7.1994 απόφασης 
σχετικά με την «Ανασυγκρότηση της Περιφερειακής 
Γνωμοδοτικής Επιτροπής Νοτίου Αιγαίου». 

Ο ΥΠΟΥΡΓΟΣ ΕΘΝΙΚΗΣ ΟΙΚΟΝΟΜΙΑΣ 

Έχοντας υπόψη: 

1. Τις διατάξεις: 

α) Του Ν. 1558/1985 «Κυβέρνηση και Κυβερνητικά 
Όργανα» άρθρο 29Α', το οποίο προστέθηκε με το άρθρο 
27 του Ν. 2081/1992 (ΦΕΚ 137/τ.Α726.7.1985) και (ΦΕΚ 
154/τ.Α710.9.1992) αντίστοιχα. 

β) Του Ν. 1892/1990 «Για τον εκσυγχρονισμό και την α¬ 
νάπτυξη και άλλες διατάξεις» και ειδικότερα τα άρθρα 1 
έως και 23 αυτού (ΦΕΚ 101 /τ.Α731.7.1990), όπως τροπο¬ 
ποιήθηκε και συμπληρώθηκε με το Ν. 2234/1994 (ΦΕΚ 
142/Τ.Α73 1 . 8 . 1994). 

γ) Του Ν. 1622/1986 «Τοπική Αυτοδιοίκηση Περιφε¬ 
ρειακή Ανάπτυξη και Δημοκρατικός Προγραμματισμός» 
(ΦΕΚ 92/τ.Α714.7.1986). 

δ) Του Ν. 2218/1994 «Ίδρυση νομαρχιακής αυτοδιοίκη¬ 
σης, τροποποίηση διατάξεων για την πρωτοβάθμια αυτο¬ 
διοίκηση και την Περιφέρεια και άλλες διατάξεις (ΦΕΚ 
90/τ.Α7ΐ3.6.1994) όπως συμπληρώθηκε με το Ν. 
2240/1994 (ΦΕΚ 153/τ.Α7ΐ6.9.1994). 

ε) Του Ν. 2399/1996 «Υλοποίηση της εισοδηματικής πο¬ 
λιτικής έτους 1996 για μισθούς και συντάξεις και άλλες 
διατάξεις» άρθρο 14 (ΦΕΚ 90/τ.Α727.5.1996). 

στ) Του Ν. 2503/1997 «Διοίκηση, οργάνωση, στελέχωση 
της Περιφέρειας, ρύθμιση θεμάτων για την τοπική αυτο¬ 
διοίκηση και άλλες διατάξεις» (ΦΕΚ 107/τ.Α730.5.1997). 

ζ) Του Π.Δ. 51/1987 «Καθορισμός των Περιφερειών της 
Χώρας για το σχεδίασμά, προγραμματισμό και συντονι¬ 
σμό της Περιφερειακής Ανάπτυξης» (ΦΕΚ 26/τ.Α7 
6.3.1987). 

η) Του Π.Δ. 333/8.7.1988 «Αναδιάρθρωση και σύσταση 
νέων Διευθύνσεων Περιφερειακής Ανάπτυξης του Υπουρ¬ 
γείου Εθνικής Οικονομίας» (ΦΕΚ 154/τ.Α7 13.7.1988). 

θ) Του Π.Δ. 138/1993 «Περί Οργανισμού του Υπουρ¬ 
γείου Εθνικής Οικονομίας (ΦΕΚ 55/τ.Α7ΐ4.4.1993). 

ι) Του Π.Δ. 456/1995 «Περί κωδικοποιήσεως σε ενιαίο 
κείμενο των κειμένων διατάξεων που αφορούν στην πα¬ 
ροχή επενδυτικών κινήτρων» (ΦΕΚ 269/τ.Α729.12.1995). 

2. Την αριθ. 51240/21.9.1990 υπουργική απόφαση 
«Σύσταση και Σγκρότηση των Περιφερειακών Γνωμο- 
δοτικών Επιτροπών του άρθρου 8 του Ν. 1892/1990 και 
καθορισμός της διαδικασίας λειτουργίας τους», όπως συ¬ 
μπληρώθηκε με την αριθ. 52947/2.11.1990 υπουργική α¬ 
πόφαση και τροποποιήθηκε μεταγενέστερα με την αριθ. 
43323/8.11.1994 απόφασή μας (ΦΕΚ 628/τ.Β7ΐ.1.1990), 
(ΦΕΚ698/τ.Β77.11.1990) και (ΦΕΚ 853/τ.Β716.11.1994) α¬ 
ντίστοιχα. 

3. Την αριθ. 27794/ΔΙΟΕ 812/19.7.1994 απόφασή μας 
σχετικά με την «Ανασυγκρότηση της Περιφερειακής 
Γνωμοδοτικής Επιτροπής Νοτίου Αιγαίου» όπως τροπο¬ 
ποιήθηκε και συμπληρώθηκε μεταγενέστερα. 

4. Την πρόταση του αρμόδιου φορεά. 

5. Τις υπηρεσιακές ανάγκες, αποφασίζουμε: 

Άρθρο 1 

Τροποποιούμε την αριθ. 27794/ΔΙΟΕ 812/19.7.1994 α¬ 
πόφασή μας, όπως τροποποιήθηκε και συμπληρώθηκε 
μεταγενέστερα, ως εξής: 


«I ΠΕΡΙΦΕΡΕΙΑΚΗ ΓΝΟΜΟΔΟΤΙΚΗ ΕΠΙΤΡΟΠΗ ΝΟΤΙΟΥ 
ΑΙΓΑΙΟΥ» 

2. Κων/νο Τερζή, εκπροσώπο της Δ/νσης Σχεδιασμού 
και Ανάπτυξης Περιφέρειας Νοτίου Αιγαίου, ως τακτικό 
μέλος, σε αντικατάσταση του Πολύκαρπου Πολυχρο- 
νάκη, χωρίς αναπληρωτή. 

3. Θεονύμφη Σκοντίνη, εκπρόσωπο της Δ/νσης 
Σχεδιασμού και Ανάπτυξης Περιφέρειας Νοτίου Αιγαίου, 
ως τακτικό μέλος, σε αντικατάσταση του Κων/νου Τερζή, 
χωρίς αναπληρωτή. 

Άρθρο 2 

1. Κατά τα λοιπά ισχύουν οι διατάξεις της αριθ. 
27794/ΔΙΟΕ 812/19.7.1994 απόφασής μας, όπως τροπο¬ 
ποιήθηκε και συμπληρώθηκε μεταγενέστερα. 

2. Η ισχύς της παρούσης απόφασης αρχίζει από τη δη¬ 
μοσίευσή της στην Εφημερίδα της Κυβερνήσεως. 

Άρθρο 3 

Από τις διατάξεις αυτής της απόφασης δενπροκαλείται 
επί πλέον δαπάνη σε βάρος του κρατικού προϋπολογι¬ 
σμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 4 Νοεμβρίου 1997 

Ο ΥΠΟΥΡΓΟΣ 

ΓΙΑΝΝΟΣ ΠΑΠΑΝΤΩΝΙΟΥ 

-♦- 

Αριθ. 34258/ΔΙΟΕ 741 (3) 

Τροποποίηση της 25782/ΔΙΟΕ 757/29.6.1994 απόφασης 
σχετικά με την «Ανασυγκρότηση της Περιφερειακής 
Γνωμοδοτικής Επιτροπής Στερεάς Ελλάδας». 

Ο ΥΠΟΥΡΓΟΣ ΕΘΝΙΚΗΣ ΟΙΚΟΝΟΜΙΑΣ 

Έχοντας υπόψη: 

1. Τις διατάξεις: 

α) Του Ν. 1558/1985 «Κυβέρνηση και Κυβερνητικά 
Όργανα» άρθρο 29Α', το οποίο προστέθηκε με το άρθρο 
27 του Ν. 2081/1992 (ΦΕΚ 137/τ.Α726.7.1985) και (ΦΕΚ 
154/τ.Α710.9.1992) αντίστοιχα. 

β) Του Ν. 1892/1990 «Για τον εκσυγχρονισμό και την α¬ 
νάπτυξη και άλλες διατάξεις» και ειδικότερα τα άρθρα 1 
έως και 23 αυτού (ΦΕΚ 101/τ.Α731.7.1990), όπως τροπο¬ 
ποιήθηκε και συμπληρώθηκε με το Ν. 2234/1994 (ΦΕΚ 
142/τ.Α731.8.1994). 

γ) Του Ν. 1622/1986 «Τοπική Αυτοδιοίκηση Περιφε¬ 
ρειακή Ανάπτυξη και Δημοκρατικός Προγραμματισμός» 
(ΦΕΚ 92/τ.Α714.7.1986). 

δ) Του Ν. 2218/1994 «Ίδρυση νομαρχιακής αυτοδιοίκη¬ 
σης, τροποποίηση διατάξεων για την πρωτοβάθμια αυτο¬ 
διοίκηση και την Περιφέρεια και άλλες διατάξεις (ΦΕΚ 
90/τ.Α7ΐ3.6.1994) όπως συμπληρώθηκε με το Ν. 
2240/1994 (ΦΕΚ 153/τ.Α716.9.1994). 

ε) Του Ν. 2399/1996 «Υλοποίηση της εισοδηματικής πο¬ 
λιτικής έτους 1996 για μισθούς και συντάξεις και άλλες 
διατάξεις» άρθρο 14 (ΦΕΚ 90/τ.Α727.5.1996). 

στ) Του Ν. 2503/1997«Διοίκηση, οργάνωση, στελέχωση 
της Περιφέρειας, ρύθμιση θεμάτων για την τοπική αυτο¬ 
διοίκηση και άλλες διατάξεις» (ΦΕΚ 107/τ.Α730.5.1997). 

ζ) Του Π.Δ. 51/1987 «Καθορισμός των Περιφερειών της 
Χώρας για το σχεδιασμό, προγραμματισμό και συντονι- 

σμό της Περιφερειακής Ανάπτυξης» (ΦΕΚ 26/τ.Α7- 
6.3.1987). 

η) Του Π.Δ. 333/8.7.1988 «Αναδιάρθρωση και σύσταση 
νέων Διευθύνσεων Περιφερειακής Ανάπτυξης του Υπουρ¬ 
γείου Εθνικής Οικονομίας» (ΦΕΚ 154/τ.Α7 13.7.1988). 

θ) Του Π.Δ. 138/1993 «Περί Οργανισμού του Υπουρ¬ 
γείου Εθνικής Οικονομίας (ΦΕΚ55/τ.Α7ΐ4.4.1993). 

ι) Του Π.Δ. 456/1995 «Περί κωδικοποιήσεως σε ενιαίο 
κείμενο των κειμένων διατάξεων που αφορούν στην πα¬ 
ροχή επενδυτικών κινήτρων» (ΦΕΚ 269/τ.Α729.12.1995). 

2. Την αριθ. 51240/21.9.1990 υπουργική απόφαση «Σύ¬ 
σταση και Συγκρότηση των Περιφερειακών Γνωμοδοτικών 
Επιτροπώντου άρθρου 8του Ν. 1892/1990 και καθορισμός 
της διαδικασίας λειτουργίας τους», όπως συμπληρώθηκε 
με την αριθ. 52947/2.11.1990 υπουργική απόφαση καιτρο- 
ποποιήθηκε μεταγενέστερα με την αριθ. 43323/8.11.1994 
απόφασή μας (ΦΕΚ 628/τ.Β71.1.1990), (ΦΕΚ 698/τ.Β7 
7.11.1990) και (ΦΕΚ 853/τ.Β716.11.1994) αντίστοιχα. 

3. Την αριθ. 25782/ΔίΟΕ 757/29.6.1994 απόφασή μας 
σχετικά με την «Ανασυγκρότηση της Περιφερειακής 
Γνωμοδοτικής Επιτροπής Στερεάς Ελλάδος» όπως τρο¬ 
ποποιήθηκε και συμπληρώθηκε μεταγενέστερα. 

4. Την πρόταση του αρμόδιου φορεά. 

5. Τις υπηρεσιακές ανάγκες, αποφασίζουμε: 

Άρθρο 1 

Τροποποιούμε την αριθ. 25782/ΔΙΟΕ 757/29.6.1994 α¬ 
πόφασή μας, όπως τροποποιήθηκε και συμπληρώθηκε 
μεταγενέστερα, ως εξής: 

«ΙΓ ΠΕΡΙΦΕΡΕΙΑΚΗ ΓΝΟΜΟΔΟΤΙΚΗ ΕΠΙΤΡΟΠΗ ΣΤΕ¬ 
ΡΕΑΣ ΕΛΛΑΔΟΣ» 

Μανουρά Μιχαήλ, μόνιμο υπάλλο του Κλάδου ΠΕ2, 
Προϊστάμενο κατ’ ανάθεση της Δ/νσης Τουρισμού 
Στερεάς Ελλάδος, ως τακτικό μέλος, σε αντικατάσταση 
του Σιαμπάνη Σωτηρίου. 

Άρθρο 2 

1. Κατά τα λοιπά ισχύουν οι διατάξεις της αριθ. 
25782/ΔΙΟΕ 757/29.61994 απόφασής μας, όπως τροπο¬ 
ποιήθηκε και συμπληρώθηκε μεταγενέστερα. 

2. Η ισχύς της παρούσης απόφασης αρχίζει από τη δη¬ 
μοσίευσή της στην Εφημερίδα της Κυβερνήσεως. 

Άρθρο 3 

Από τις διατάξεις αυτήςτηςαπόφασηςδενπροκαλείται ε¬ 
πί πλέον δαπάνη σε βάρος του κρατικού προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 4 Νοεμβρίου 1997 

Ο ΥΠΟΥΡΓΟΣ 

ΓΙΑΝΝΟΣ ΠΑΠΑΝΤΩΝΙΟΥ 

-♦- 

Αριθ. ΔΙΟΕ763 (4) 

Αναπροσαρμογή αποζημίωσης των μελών του 
Διοικητικού Συμβουλίου του Οργανισμού Ασφάλισης 
Εξαγωγικών Πιστώσεων (ΟΕΑΠ) και του Γενικού 
Διευθυντή του Οργανισμού. 

Ο ΥΠΟΥΡΓΟΣ ΕΘΝΙΚΗΣ ΟΙΚΟΝΟΜΙΑΣ 

Έχοντας υπόψη: 

1. Τις διατάξεις: 

α) Του Ν. 1558/1985 «Κυβέρνηση και Κυβερνητικά 


Όργανα» άρθρο 29Α, το οποίο προστέθηκε με το άρθρο 
27 του Ν. 2081/1992 (ΦΕΚ 137/τ.Α726.7.1985) και (ΦΕΚ 
154/τ.Α710.9.1992) αντίστοιχα. 

β) Του άρθρου 6 παρ. 2 του Ν. 1796/1988 «Σύσταση 
Οργανισμού Ασφάλισης Εξαγωγικών Πιστώσεων (ΟΑΕΠ) 
και άλλες διατάξεις». 

γ) Του Π.Δ. 138/1993 «Οργανισμός του Υπουργείου 
Εθνικής Οικονομίας» (ΦΕΚ 55/τ.Α71993). 

2. Την αριθ. 34001 /ΔΙΟΕ 1957/9.10.1996 κοινή απόφαση 
του Πρωθυπουργού και του Υπουργού Εθνικής Οικο¬ 
νομίας «Καθορισμός αρμοδιοτήτων των Υφυπουργών 
Εθνικής Οικονομίας» (ΦΕΚ 937/τ.Β /14.10.1996). 

3. Την αριθ. 47663/ΔΙΟΕ 760/20.7.1995 υπουργική από¬ 
φαση σχετικά με την «Ανασυγκρότηση του Διοικητικού 
Συμβουλίου του Οργανισμού Ασφάλισης Εξαγωγικών 
Πιστώσεων (ΟΑΕΠ)» (ΦΕΚ 662/τ.Β726.7.1995) όπως τρο¬ 
ποποιήθηκε μεταγενέστερα με την αριθ. 42890/ΔΙΟΕ 
2147/16.12.1996 (ΦΕΚ 1161/τ.Β727.12.1996) όμοιάτης. 

4. Την αριθ. 7344/ΔΙΟΕ 149/22.2.1994 υπουργική από¬ 
φαση σχετικά με τον «Καθορισμό αποζημίωσης των με¬ 
λών του Δ.Σ. του Ο.Α.Ε.Π. και του Γενικού Διευθυντή του 
Οργανισμού» (ΦΕΚ 131/τ.Β724.2.1994) όπως αναπρο¬ 
σαρμόστηκε μεταγενέστερα με την αριθ. 102647/ΔΙΟΕ 
1101/12.12.1995 (ΦΕΚ 1051/τ.Β721.12.1995) όμοιάτης. 

5. Το αριθ. 854/19.9.1997 έγγραφο του Ο.Α.Ε.Π., απο¬ 
φασίζουμε: 

Αναπροσαρμόζουμε τη μηνιαία αποζημίωση των μελών 
του Διοικητικού Συμβουλίου του Οργανισμού Ασφάλισης 
Εξαγωγικών Πιστώσεων (ΟΑΕΠ) καθώς και του Γενικού 
Διευθυντή του Οργανισμού ως κατωτέρω: 

α) Των μελών του Διοικητικού Συμβουλίου από εξήντα 
χιλιάδες (60.000) δρχ. σε ογδόντα χιλιάδες (80.000) δρχ. 

β) Του Γενικού Διευθυντή από τετρακόσιες χιλιάδες 
(400.000) δρχ. σε εξακόσιες χιλιάδες (600.000) δρχ. 

Στον Πρόεδρο του Διοικητικού Συμβουλίου, που είναι 
και Γενικός Δ/ντής του Ο.Α.Ε.Π. δεν καταβάλλεται αποζη¬ 
μίωση για τη συμμετοχή του στο Διοικητικό Συμβούλιο, 
παρά μόνο η αποζημίωση με την ιδιότητα του Γενικού 
Δ/ντή. 

Στα μέλη του Διοικητικού Συμβουλίου καταβάλλονται έ¬ 
ξοδα κινήσεως που ορίζονται από δέκα χιλιάδες (10.000) 
δρχ. σε είκοσι χιλιάδες (20.000) δρχ. κατά συνεδρίαση. 

Η κατά τα ανωτέρω προβλεπόμενη αποζημίωση κατα¬ 
βάλλεται από τον Ο.Α.Ε.Π. 

Μετά τη δημοσίευση της παρούσας παύουν να ισχύουν 
οι αριθ. 7344/ΔΙΟΕ 149/22.2.1994 και 102647/ΔΙΟΕ 
1101/12.12.1995 αποφάσεις. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 5 Νοεμβρίου 1997 

Ο ΥΦΥΠΟΥΡΓΟΣ 

ΑΛΕΞΑΝΔΡΟΣ ΜΠΑΛΤΑΣ 
-♦- 

Αριθ. 2065629/8128/0025 (5) 

Παροχή βεβαίωσης υπέρ της Δημόσιας Επιχείρησης 
Ηλεκτρισμού (Δ.Ε.Η.). 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του άρθρου 4 Ν. 2322/95. 

2. Τη σύμβαση δανείου για το έργο της προμήθειας και 

εγκατάστασης της Μονάδας Συνδυασμένου κύκλου ι¬ 
σχύος 430 Μ\Λ/ - 600 Μ\/ν στο Λαύριο Αττικής ποσού μέχρι 
80 εκατ. ΒΟυδ σε όμιλο Τραπεζών. 

3. Την υπ’ αριθ. Α.Π. 1909/ΔΕΚΟ 933/25.6.97 έγγραφο 
του Υπουργείου Εθνικής Οικονομίας. 

4. Το υπ' αριθ. 10410/15.9.1997 έγγραφο της ΔΕΗ με το 
οποίο ζητείται η παροχή βεβαίωσης για ανάληψη υποχρέ- 
ωσης. 

5. Την υπ’ αριθ. 64/3.6.1997 απόφαση του Δ.Σ. της ΔΕΗ. 

6. Την απόφαση της Διυπουργικής επιτροπής του άρ¬ 
θρου 5 του Ν. 2322/95 της 88ης Συνεδρίασης της 
24.10.1997. 

7. Την αριθ. 1107147/1239/0006Α74.10.96 (Β' 922/ 
7.10.96) κοινή απόφαση του Πρωθυπουργού και Υπουρ¬ 
γού Οικονομικών για ανάθεση αρμοδιοτήτων του Υπουρ¬ 
γού Οικονομικών στους Υφυπουργούς Οικονομικών, α¬ 
ποφασίζουμε: 

Ενόψειτης στο σκεπτικό αναφερόμενης δανειακής σύμ¬ 
βασης μεταξύ της ΔΗΜΟΣΙΑΣ ΕΠΙΧΕΙΡΗΣΗΣ ΗΛΕΚΤΡΙΣ¬ 
ΜΟΥ με έδρα την Αθήνα (Χαλκοκονδύλη 30) και των αρμο¬ 
δίων που αναφέρονται σε αυτήν παρέχουμε τη βεβαίωση, 
ότι το Ελληνικό Δημόσιο, δια του Υπουργού των 
Οικονομικών, ανεπιφύλακτα και ανέγκλητα αναλαμβάνει 
την υποχρέωση και συμφωνεί να μη θέσει σε ισχύ ή καθιε¬ 
ρώσει οποιοδήποτε μέτρο ή προβεί σε οποιαδήποτε άλλη 
ενέργεια όσον αφορά την Δημόσια Επιχείρηση 
Ηλεκτρισμού (ΔΕΗ), η οποία θα είχε σαν αποτέλεσμα την 
αποτροπή, παρεμπόδιση, χειροτέρευση ή περιορισμό της 
ικανότητας, ευχέρειας ή δικαιώματος της ΔΕΗ να πληρώ¬ 
νει τόκους επί κεφαλαίου του δανείου ή και να αποπληρώ¬ 
νει το κεφάλαιο ή οποιοδήποτε μέρος του ή οποιαδήποτε 
άλλα ποσά οφειλόμενα σύμφωνα με τη Σύμβαση. 

Η απόφαση αυτή θα παραμείνει σε ισχύ μέχρι να εξο¬ 
φληθούν τελείως το δάνειο και οι τόκοι του, οποιοδήποτε 
φόροι και όλα τα άλλα ποσά που πληρώνονται σύμφωνα 
με τη Σύμβαση. 

Το κείμενο της βεβαίωσης στην Αγγλική έχει ως εξής: 

«ΤεΚίηρ ίπίο οοηεΐάθΓαΐίοπ ΙΙίθ αάονθ ιτίθηίίοηθά Ιοαη 
ΑςΓθβηπθηΙ όθίννβθη Ρ.Ρ.Ο. ννΐίΐι ΐίδ Ηθ3ά Οίίίοθ ίη ΑΙΙίθηε 
(ΟΙιαΙΚοΚοηάγΙί 30) αηά ΙΙίθ σοηηρΘίβηΐ ρειίίθδ 35 ηηβη- 
ΐίοηβά ίΙιβΓθίη, \λ/θ οθΓίΐίγ ίΗαί ΙΙίθ ΒθρυάΙΐο οί Ογθθοθ 
ίϊΊΓουρίΊ ΐίδ ΜίηΐεΐθΓ οί Ηηαηοθ υηοοηάΐίϊοηαΙΙγ αηά ίπβνο- 
οαάΐγ υηάθΓίαΙ<θ5 από αρΓθβδ,Κ ννίΙ! ηοί θηαοΐ ογ ίηίΓΟ- 
άυοθ αηγ οΊθαευΓθ, ογ ίαΚθ αηγ οϊϊίθγ αοίϊοη ννΙΐΜ ΓθραΓά ίο 
ΡΡΟ ννόΐοΐι ννουΙά Ιιονθ 35 3 ΓθδυΙί ΙΙίθ ρΓθνβηίϊοη, Μϊη- 
0Γ3Π0Θ, ΪΓηρ 3 ΪΓΠΊΘΠΪ ογ ΙΐΓπϊΐοίίοη οί ΡΡΟ’δ 3όίΙίίγ, ννϊΙΙίηρ- 
ΠΘ55 ΟΓ ΓΪρίΊΐ ΐΟ ρ3γ ΪΠΐθΓθδί ΟΠ 3Π0/ΟΓ Γθρ3γ ΐίΊβ ρΠΠΟίροΙ οί 
ίΐΐθ Ι_03Π Α9ΓΘΘΠΊΘΠί0Γ3ηγ ρβΓΐίΐΊθΓθοίοηά/οΓραγ 3ηγ 3ηά 
311 οίύθΓ 5υηΊ5 άυθ υηάθΓ ίΜθ Ιοαη Α 9 ΓθθΓηθηΐ. 

ΤΝδ υπάΘΓΐ3Κίη9 δΙιαΙΙ Γθηηαίη ίη Ιογοθ υηίϋ ίήθ 1_οαη 3ηά 
αΙΙ ίΜθ ίηΐθΓθδί ϊΜθγθοπ, 3ηγ Ταχβδ 3ηά 311 οΙΗθγ δυιτίδ 
ρ 3 γ 3 όΙθ υηάθΓίΐΐθ Ι_03η ΑρΓθθπίθηΐ Ιιενβ όθβη ραίά ίη ίυΙΙ.». 

Καθορίζουμε προμήθεια 0,25% υπέρ του Ελληνικού 
Δημοσίου για την εν λόγω υποχρέωση που αναλαμβάνει 
και η οποία θα αποδίδεται από την Επιχείρηση στο 
Δημόσιο, σύμφωνα με τα οριζόμενα στο έγγραφό μας α- 
ριθμ. 2009593/1391/7.2.1996. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 31 Οκτωβρίου 1997 

Ο ΥΦΥΠΟΥΡΓΟΣ 

ΝΙΚ. ΧΡΙΣΤΟΔΟΥΛΑΚΗΣ 


Αριθ. ΔΜΕΟ/στ/οικ/2504/Φ.919 (6) 

Μέτρα περιορισμού κυκλοφορίας οχημάτων στο Εμπο¬ 
ρικό Τρίγωνο της Αθήνας. 

ΟΙ ΥΠΟΥΡΓΟΙ 

ΠΕΡΙΒΑΛΛΟΝΤΟΣ ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ, 
ΔΗΜΟΣΙΑΣ ΤΑΞΗΣ ΚΑΙ 
ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

1. Το Π.Δ. 69/88 «Περί Οργανισμού της Κεντρικής Υπη¬ 
ρεσίας της Γ.Γ.Δ.Ε.» όπως αυτό τροποποιήθηκε με το 
Π.Δ. 340/90 «Περί συστάσεως Γενικών Διευθύνσεων», το 
Π.Δ. 239/91 «Περί συστάσεως Οργανικής Μονάδας στη 
Γ.Γ.Δ.Ε.» και το Π.Δ. 167/92 «Περί τροποποιήσεως του 
Οργανισμού της Γ.Γ.Δ.Ε.». 

2. Τις διατάξεις των παρ. 3, 4 και 5 του άρθρου 52 του 
ΚΟΚ που κυρώθηκε με το Νόμο 2094/92 (ΦΕΚ 
182/Α/25.11.92) «περί κυρώσεως του Κώδικα Οδικής Κυ¬ 
κλοφορίας», την ανάγκη αναβάθμισης της περιοχής, τη 
συνολική οργάνωση των χρήσεων γης και την κυκλοφο- 
ριακή εξυγίανση καθώς και την αποφασιστική ελάττωση 
της ρύπανσης. 

3. Την υπ’ αριθ. ΔΜΕΟ/στ/οικ/1894/Φ.919 από 1.8.97 
Κοινή Απόφαση των Υπουργών Περιβάλλοντος, Χωροτα¬ 
ξίας και Δημοσίων Έργων, Μεταφορών και Επικοινωνιών 
και Δημόσιας Τάξης (ΦΕΚ 684Β/8.8.97) με την οποίατρο- 
ποποιήθηκεκαιπαρατάθηκε μέχρι και ΙΟΝοεμβρίου 1997 
η ισχύς της υπ’ αριθ. ΔΜΕΟ/στ/οικ/2217 από 4.7.95 Κοι¬ 
νής Απόφασης των Υπουργών Περιβάλλοντος, Χωροτα¬ 
ξίας και Δημοσίων Έργων, Μεταφορών και Επικοινωνιών, 
Δημόσιας Τάξης και του Αναπλ. Υπουργού Περιβάλλο¬ 
ντος, Χωροταξίας και Δημ. Έργων (ΦΕΚ 603Β/10.7.95) 
«Περί λήψης μέτρων περιορισμού κυκλοφορίας οχημά¬ 
των στο Εμπορικό Τρίγωνο της Αθήνας». 

Και επειδή: 

Η υπ’ αριθμ. ΔΜΕΟ/στ/οικ./1894/Φ919 από 1.8.97 Κοινή 
Υπουργική Απόφαση των Υπουργών ΠΕ.ΧΩ. & Δ.Ε., Με¬ 
ταφορών και Επικοινωνιών και Δημιόσιας Τάξης (ΦΕΚ 
684Β/8.8.97) περιλαμβάνει ένα σύνολο μέτρων, για την ο¬ 
μαλή και ασφαλή διεξαγωγή της κυκλοφορίας των πεζών 
αλλά και των οχημάτων στην περιοχή του Εμπορικού Τρι¬ 
γώνου της Αθήνας, τα οποία ήδη έχουν εφαρμοσθεί απο¬ 
τελεσματικά, αποφασίζουμε: 

Παρατείνουμε την ισχύ της υπ’ αριθμ. 
ΔΜΕΟ/στ/οικ./1894/Φ919 από 1.8.97 Κοινής Απόφασης 
των Υπουργών ΠΕ.ΧΩ. & Δ.Ε., Μεταφορών και Επικοινω¬ 
νιών και Δημόσιας Τάξης (ΦΕΚ 684Β/8.8.97) για ένα έτος 
δηλαδή από 11 Νοεμβρίου 1997 μέχρι και 10 Νοεμβρίου 
1998. 

Η απόφαση αυτή, από τις διατάξεις της οποίας δενπρο- 
καλείται δαπάνη σε βάρος του Κρατικού Προϋπολογι¬ 
σμού, να δημοσιευθεί στην Εφημερίδα της Κυβερνήσε¬ 
ως. 

Αθήνα, 30 Οκτωβρίου 1997 

οι ΥΠΟΥΡΓΟΙ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 

ΚΑΙ ΔΗΜΟΣΙΩΝ ΕΡΓΩΝ ΔΗΜΟΣΙΑΣ ΤΑΞΗΣ 

Κ. ΛΑΛΙΩΤΗΣ Γ. ΡΩΜΑΙΟΣ 

ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

ΑΝ. ΜΑΝΤΕΛΗΣ 

Αριθ. 339922 (7) 

Επισήμανση του βοείου κρέατος και των προϊόντων με 
βάση το κρέας. 


820/97 του Συμβουλίου όσον αφορά την επισήμανση του 
βοείου κρέατος και των προϊόντων με βάση το βόειο κρέ¬ 
ας. 


ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΚΑΙ ΓΕΩΡΓΙΑΣ 

Έχοντας υπόψη: 

1. Τις διατάξεις: 

α) Του άρθρου 1 παρ. 1, 2 και 3 του Ν. 1338/1983 «Ε¬ 
φαρμογή του κοινοτικού δικαίου» (Α 34), όπως τροποποι¬ 
ήθηκε από το άρθρο 6 του Ν. 1440/1984 «Συμμετοχή της 
Ελλάδος στο κεφάλαιο, στα αποθεματικά και στις προ¬ 
βλέψεις της Ευρωπαϊκής Τράπεζας Επενδύσεων, στο κε¬ 
φάλαιο της Ευρωπαϊκής Κοινότητας Άνθρακος και Χάλυ- 
βος και του Οργανισμού Εφοδιασμού ΕΥΡΑΤΟΜ» (Α 70) 
και του άρθρου 65 του Ν. 1892/1990 (Α 101). 

β) Του άρθρου 22 παρ. 3 του Ν. 992/1979 «Περί οργά¬ 
νωσης των διοικητικών υπηρεσιών για την εφαρμογή της 
Συνθήκης Προσχώρησης της Ελλάδος στις Ευρωπαϊκές 
Κοινότητες και ρύθμισης συναφών θεσμικών και οργανω¬ 
τικών θεμάτων» (Α280). 

γ) Του άρθρου 29Ατου Ν. 1558/1986 «Κυβέρνηση και 
κυβερνητικά όργανα» (Α 134), όπως αυτό προστέθηκε με 
το άρθρο 27του Ν. 2081/1992 (Α 154) και αντικαταστάθη- 
κε από το άρθρο 1 παρ. 2α του Ν. 2469/1997 (Α38). 

δ) Της με αριθμό 358731/1996 κοινής απόφασης του 
Πρωθυπουργού και του Υπουργού Γεωργίας «Ανάθεση 
αρμοδιοτήτων στους Υφυπουργούς Γεωργίας Δημήτριο 
Σωτηρλή και Βασίλειο Γερανίδη» (Β 939). 

2. Τους Κανονισμούς: 

α) Καν. (ΕΚ) αριθ. 820/97 του Συμβουλίου της 21ης Α¬ 
πριλίου 1987 (Ε.Ε. αρ. Μ 17της 7.5.1997, σελ. 1) «σχετι¬ 
κά με την θέσπιση συστήματος αναγνώρισης και κατα¬ 
γραφής των βοοειδών και την επισήμανση του βοείου 
κρέατος και των προϊόντων με βάση το βόειο κρέας και ι¬ 
δίως τον τίτλο II «Επισήμανση του βοείου κρέατος και των 
προϊόντων με βάση το βόειο κρέας». 

β) Καν. (ΕΚ) αριθ. 1141/97 της Επιτροπής της 23ης Ιου¬ 
νίου 1997 (Ε.Ε. αρ. 1165της 24.6.1997, σελ. 7) σχετικά με 
τη θέσπιστη λεπτομερειών εφαρμογής του κανονισμού 
(ΕΚ) αριθ. 820/97 του Συμβουλίου όσον αφορά την επισή¬ 
μανση του βοείου κρέατος και των προϊόντων με βάση το 
βόειο κρέας. 

3. Το γεγονός ότι από τις διατάξεις του παρόντος δια¬ 
τάγματος δεν προκαλείται δαπάνη σε βάρος του κρατι¬ 
κού προϋπολογισμού, αποφασίζουμε: 

Άρθρο 1 
Σκοπός 

Σκοπός της παρούσας απόφασης είναι ο καθορισμός ε¬ 
νός συστήματος επισήμανσης του βοείου κρέατος και 
των προϊόντων με βάση το βόειο κρέας, σε εφαρμογή του 
τίτλου II του Καν (ΕΚ) αριθ. 820/97 του Συμβουλίου της 
21ης Απριλίου 1987 (Ε.Ε. αρ. 1117 της 7.5.1997, σελ. 1) 
«σχετικά με την θέσπιση συστήματος αναγνώρισης και 
καταγραφής των βοοειδών και την επισήμανση του βοεί¬ 
ου κρέατος και των προϊόντων με βάση το βόειο κρέας και 
ιδίως τον τίτλο II «Επισήμανση του βοείου κρέατος και των 
προϊόντων με βάση το βόειο κρέας» και του Καν. (ΕΚ) α- 
ριθ. 1141/97 της Επιτροπής της 23ης Ιουνίου 1997 (Ε.Ε. 
αρ. 1165 της 24.6.1997, σελ. 7) σχετικά με τη θέσπιστη λε¬ 
πτομερειών εφαρμογής του κανονισμού (ΕΚ) αριθ. 


Άρθρο 2 
Ορισμοί 

Για τους σκοπούς της παρούσας απόφασης νοούνται 
ως: 

- «Βόειο κρέας»: Τα προϊόντα που υπάγονται στους ε¬ 
ξής κωδικούς και περιγραφές προϊόντων: 

Κωδικός Περιγραφή προϊόντος 

-0201 Κρέατα βοοειδών νωπά ή διατηρημένα με 
ψύξη 

- 0202 Κρέατα βοοειδών κατεψυγμένα 
-02061095 Στύλοι διαφράγματος και διάφραγμα νωπά 
ή διατηρημένα με απλή ψύξη 
-02062991 Στύλοι διαφράγματος και διάφραγμα κατε¬ 
ψυγμένα 

- «Επισήμανση»: η τοποθέτηση ετικέτας σε τεμάχιο ή 
τεμάχια κρέατος χωριστά ή στο υλικό συσκευασίας τους 
συμπεριλαμβανομένης της παροχής πληροφοριών στον 
καταναλωτή στο σημείο πώλησης. 

- «Οργάνωση»: ομάδα επιχειρηματιών από το ίδιο ή δια¬ 
φορετικό τμήμα του κλάδου εμπορίας του βοείου κρέα¬ 
τος. 

- «Αρμόδια αρχή»: Η Γενική Διεύθυνση Ζωικής Παρα¬ 
γωγής (ΓΔΖΠ) του Υπουργείου Γεωργίας. 

- «Όργανα Πιστοποίησης και Ελέγχου Επισήμανσης 
Βοείου Κρέατος» (ΟΠΕΒ): Νομικά πρόσωπα Δημοσίου 
Δικαίου ή Νομικά πρόσωπα Ιδιωτικού Δικαίου, τα οποία ε- 
γκρίνονται ως ΟΠΕΒ από την αρμόδια αρχή σύμφωνα με 
τα οριζόμενα στο άρθρο 4 της παρούσας. 


Άρθρο 3 

Πεδίο εφαρμογής 

Οι διατάξεις της παρούσας απόφασης αφορούν κάθε ε¬ 
πιχειρηματία ή οργάνωση που επιθυμεί να προβεί σε επι¬ 
σήμανση του βοείου κρέατος στο σημείο πώλησης για να 
παρέχονται πληροφορίες σχετικά με την προέλευση του 
κρέατος, τις συνθήκες παραγωγής του ή με ορισμένα χα¬ 
ρακτηριστικά του. 

Η παρούσα απόφαση δεν αφορά: 

- τις ετικέτες που περιέχουν μόνο πληροφορίες που 
μπορούν να εξακριβωθούν εύκολα στο σημείο πώλησης, 
όπως η ένδειξη του βάρους του προϊόντος ή η ονομασία 
του τεμαχίου, 

- τις ενδείξεις σχετικά με την υγειονομική σήμανση, ό¬ 
πως προβλέπεται στο Π.Δ. 410/1994 «Υγειονομικοί Όροι 
παραγωγής και διάθεσης στην αγορά νωπού κρέατος σε 
συμμόρφωση προς τις οδηγίες 91/497/ΕΟΚ, 91/498/ΕΟΚ 
(άρθρα 1, 4 και 7) και 92/120/ΕΟΚ (άρθρα 2, 3 και 4) του 
Συμβουλίου» (Α 231) και τις άλλες παρόμοιες ενδείξεις 
που προβλέπονται στην κτηνιατρική νομοθεσία, 

-τις ενδείξεις που αναφέρονται στους κανονισμούς (Ε- 
ΟΚ) αριθ. 1208/81 (ΕΕαριθ. Ι_ 123της7.5.1981, σελ. 3) και 
(ΕΟΚ) αριθ. 1186/90 (ΕΕ αριθ. 1_ 119της 11.5.1990, σελ. 
32), 

- τις προστατευόμενες ενδείξεις σύμφωνα με τους κα¬ 
νονισμούς (ΕΟΚ) αριθ. 2081/92 (ΕΕ αριθ. 1_ 208 της 
24.7.1992, σελ. 1) και (ΕΟΚ) αριθ. 2082/92, (ΕΕ αριθ. Ιτης 
24.7.1992, σελ. 9), 

- τις υποχρεωτικές ενδείξεις που αναφέρονται στο άρ¬ 
θρο 3 παράγραφος 1 της οδηγίας 79/112/ΕΟΚ, εξαιρού¬ 
μενου του σημείου 7, η οποία έχει ενσωματωθεί στην ε¬ 
θνική νομοθεσία με το Π. Δ/γμα 1118/1981 (Α273) ως έχει 
τροποποιηθεί και ισχύει. 

Άρθρο 4 

Έγκριση Οργάνων Πιστοποίησης και Ελέγχου Επισή¬ 
μανσης Βοείου Κρέατος (ΟΠΕΒ) 

1. Κάθε νομικό πρόσωπο προκειμένου να τύχει έγκρι¬ 
σης για τη διενέργεια ελέγχων και την πιστοποίηση της ε¬ 
πισήμανσης του βοείου κρέατος υποβάλλουν αίτηση στη 
Γενική Διεύθυνση Ζωικής Παραγωγής (Διεύθυνσης Ζωι¬ 
κής Παραγωγής και ΑΠΑ) στην οποία περιλαμβάνονται τα 
εξής στοιχεία: 

- Η έδρα του νομικού προσώπου. 

- Το καταστατικό και το οργανόγραμμα λειτουργίας 
του. 

-Το ιστορικό των μέχρι σήμερα εργασιών του από το 
οποίο να αποδεικνύεται η εμπειρία του σε θέματα ελέγ¬ 
χου και πιστοποίησης της επισήμανσης βοείου κρέατος. 

- Υπόδειγμα του εγγράφου που θα υπογράφεται μετα¬ 
ξύ του ΟΠΕΒ και των επιχειρηματιών ή των οργανώσεων 
του άρθρου 2 της παρούσας στο οποίο θα καθορίζεται και 
το ποσόν που θα βαραίνει τους επιχειρηματίες ή τις ορ¬ 
γανώσεις για τη διενέργεια των ελέγχων και της εξακρί¬ 
βωσης από τον ΟΠΕΒ, ως και οτρόπος καταβολής αυτού. 

- Οι έλεγχοι καιτα μέτρα τα οποία θα επιβάλλει ο ΟΠΕΒ 
σε περίπτωση παρατυπιών από τους επιχειρηματίες ή τις 
οργανώσεις του άρθρου 2. 

2. Οι οργανισμοί ή επιχειρηματίες άλλων κρατών - με¬ 
λών της Ευρωπαϊκής Ένωσης εγκρίνονται στην Ελλάδα 
ως ΟΠΕΒ, μόνον εφόσον έχουν εγκριθεί ως τέτοιοι στη 
χώρα προέλευσης τους, σύμφωνα με τη διαδικασία της 
προηγουμένης παραγράφου του παρόντος άρθρου. 

3. Οι ΟΠΕΒ εγκρίνονται με απόφαση του Υπουργού Γε¬ 
ωργίας και εποπτεύονται από τη Γενική Διεύθυνση Ζωι¬ 
κής Παραγωγής, η οποία συνεργάζεται με τις κατά τό¬ 
πους Δ/νσεις γεωργίας με σκοπό την τήρηση των διατά¬ 
ξεων της παρούσας απόφασης και του τίτλου II του καν. 
820/97του Συμβουλίου. 

4. Οι ΟΠΕΒ πρέπει να συμμορφωθούν με τα κριτήρια 
που καθορίζονται στο ευρωπαϊκό πρότυπο αριθ. 
ΕΝ/45011 το αργότερο έως τις 31 Δεκεμβρίου 1999. 

Άρθρο 5 

Όροι και διαδικασία έγκρισης προδιαγραφής 

1. Κάθε επιχειρηματίας ή οργάνωση, που επιθυμεί τη 
χορήγηση έγκρισης προδιαγραφής υποβάλλει σχετική 
αίτηση στη Γενική Διεύθυνση Ζωικής Παραγωγής μέσω 
του ΟΠΕΒ, που ορίζει ως υπεύθυνο για τον έλεγχο του. 
Στη σχετική αίτηση αναφέρονται οι πληροφορίες που θα 
περιλαμβάνει η ετικέτα το σχέδιο της ετικέτας, ο τρόπος 
εξασφάλισης του συσχετισμού μεταξύ αφενός της ανα¬ 
γνώρισης του σφαγίου, του τεταρτημόριου ή των τεμα¬ 
χίων κρεάτος και αφ’ ετέρου του μεμονωμένου ζώου κα¬ 
θώς και τα μέτρα που θα λάβει ώστε να εξασφαλίζεται η 
ακρίβεια των πληροφοριών που θα αναγράφονται στην ε¬ 
τικέτα. 

Μαζί με την αίτηση υποβάλλεται και υπεύθυνη δήλωση, 
όπως αυτή ορίζεται κάθε φορά από την κείμενη νομοθε¬ 
σία, με την οποία ο ενδιαφερόμενος αναλαμβάνει την υ¬ 


ποχρέωση να τηρεί ένα σύστημα ταυτοποίησης και κατα¬ 
γραφής από το οποίο να διασφαλίζεται η σύνδεση μετα¬ 
ξύ της ταυτοποίησης του κρέατος και του ζώου. Ιδιαίτερα 
το εν λόγω σύστημα περιέχει την άφιξη και την αναχώρη¬ 
ση των ζώων των σφαγίων και/ή των τεμαχίων, έτσι ώστε 
να διασφαλίζεται η συσχέτιση μεταξύ αφίξεων και ανα¬ 
χωρήσεων. Με την ίδια δήλωση θα αναλαμβάνει την υπο¬ 
χρέωση να αποδέχεται τον οποιονδήποτε σχετικό με αυ¬ 
τή τη δραστηριότητα έλεγχο από τη Γενική Διεύθυνση 
Ζωικής Παραγωγής, τις υπηρεσίες Γεωργικής Ανάπτυξης 
της Νομαρχιακής Αυτοδιοίκησης και τον ΟΠΕΒ, ως και 
την καταβολή των εξόδων ελέγχου. 

Ο ΟΠΕΒ μετά την εξακρίβωση των προσκομιζομένων 
στοιχείων και παρεχομένων πληροφοριών διαβιβάζει στη 
ΓΔΖΠ την αίτηση με σχετική αιτιολογημένη εισήγηση για 
την έγκριση ή όχι της προδιαγραφής. 

2. Όταν η παραγωγή ή και η πώληση του βοείου κρέα¬ 
τος πραγματοποιείται σε δύο ή περισσότερα κράτη μέλη 
ή πραγματοποιείται εν όλω ή εν μέρει σε τρίτη χώρα, η αί¬ 
τηση για έγκριση προδιαγραφής αφορά μόνο τη δραστη¬ 
ριότητα που λαμβάνει χώρα στην Ελλάδα και συνοδεύε¬ 
ται υποχρεωτικά με τις ήδη χορηγηθείσες εγκρίσεις των 
λοιπών κρατών μελών ή της τρίτης χώρας. 

3. Η ΓΔΖΠ (Δ/νση Ζωϊκής Παραγωγής και ΑΠΑ) αποφα¬ 
σίζει για την χορήγηση της έγκρισης της προδιαγραφής ή 
την απόρριψή της. Η έγκριση ή απόρριψη, θα πρέπει να γί¬ 
νει, μέχριτην 1.1.98, εντός τεσσάρων μηνών απάτην επο¬ 
μένη της ημέρας της υποβολής της αίτησης και μετά την 
ανωτέρω ημερομηνία εντός δύο μηνών. Εφόσον παρέλ- 
θει το ανωτέρω διάστημα χωρίς την απόρριψη της προ¬ 
διαγραφής ή χωρίς να ζητηθεί οποιαδήποτε συμπληρω¬ 
ματική πληροφορία η προδιαγραφή θεωρείται εγκριθεί- 
σα από την αρμόδια αρχή. 

4. Γιατα εισαγόμενα κομμάτια του βοείου κρέατος σε α¬ 
τομικές συσκευασίες τα οποία έχουν επισημανθεί βάσει 
εγκεκριμένης προδιαγραφής σε ένα κράτος μέλος και ε¬ 
φόσον δεν προστίθεται νέα πληροφορία στην αρχική ετι¬ 
κέτα, η παραπάνω περίοδος είναι, μέχρι 1.1.98, δύο μήνες 
και μετά την ανωτέρω ημερομηνία 14 ημέρες. 

5. Η έγκριση ή η απόρριψη της προδιαγραφής απο- 
στέλλεται στον ΟΠΕΒ, που έχει διαβιβάσει την εν λόγω αί¬ 
τηση , καθώς και αντίγραφα όλων των εγγράφων τα οποία 
θα απαιτηθούν για τη διενέργεια των σχετικών ελέγχων. 

6. Για τις μικρές συσκευασίες λιανικής πώλησης οι ο¬ 
ποίες έχουν επισημανθεί βάσει εγκεκριμένης προδιαγρα¬ 
φής σε ένα κράτος μέλος μπορεί να γίνει η εμπορία τους 
στη χώρα μας, αφού προηγουμένως έχει ενημερωθεί η 
ΓΔΖΠ, χωρίς την έγκριση προδιαγραφής από τη χώρα 
μας. Απαραίτητη προϋπόθεση είναι να μην γίνεται καμιά 
αλλαγή στη συσκευασία και η εγκεκριμένη προδιαγραφή 
να καλύπτει και την εμπορία στη χώρα μας. 

Άρθρο 6 

Επισήμανση κρέατος με ετικέτα 

1. Όταν η αρμόδια αρχή εγκρίνει την υποβληθείσα προ¬ 
διαγραφή τότε ο ενδιαφερόμενος επιχειρηματίας ή ορ¬ 
γάνωση δικαιούται να προβαίνει σε επισήμανση του βοεί¬ 
ου κρέατος με ετικέτα, με την προϋπόθεση ότι η ετικέτα 
περιλαμβάνει το όνομα ή το λογότυπό του. 

2. Κάθε ετικέτα πρέπει να περιλαμβάνει τον αριθμό α¬ 
ναγνώρισης του ζώου με βάση το αλφαριθμητικό σύστη- 

μα ή εφόσον προέρχεται και από τρίτη χώρα και τον αριθ¬ 
μό του ενωτίου του ζώου της χώρας προέλευσης. 

Η ετικέτα δεν περιλαμβάνει άλλες πληροφορίες, σχετι¬ 
κά με το ζώο από το οποίο προέρχεται το κρέας, εκτός α¬ 
πό αυτές που αναφέρονται στη συνέχεια: 

- Το κράτος μέλος, την τρίτη χώρα ή την εκμετάλλευση 
όπου γεννήθηκε το ζώο, 

- τα κράτη μέλη, τις τρίτες χώρες ή τις εκμεταλλεύσεις 
όπου πραγματοποιήθηκε η πάχυνση εν όλω ή εν μέρει 
(πρέπει να διευκρινίζεται και η μερική πάχυνση), 

- το κράτος μέλος, την τρίτη χώρα ή το σφαγείο όπου 
πραγματοποιήθηκε η σφαγή, 

-το φύλο του ζώου, 

-τη μέθοδο πάχυνσης ή άλλες πληροφορίες σχετικά με 
τη διατροφή, 

- στοιχεία για τη σφαγή, όπως είναι η ηλικία κατά τη 
σφαγή και η ημερομηνία σφαγής ή το χρονικό διάστημα 
σιτέματος του κρέατος, 

- οιαδήποτε άλλα στοιχεία τα οποία ο επιχειρηματίας ή 
η οργάνωση επιθυμούν να αναφέρουν καιτα οποία έχουν 
εγκριθεί από την αρμόδια αρχή. 

3. Εάν το βόειο κρέας προέρχεται από ζώο το οποίο έ¬ 
χει γεννηθεί, εκτραφεί και σφαγεί σε ένα και το αυτό κρά¬ 
τος μέλος, αρκεί η αναφορά του εν λόγω κράτους στην ε¬ 
τικέτα. Όταν το κρέας προέρχεται από διαφορετικά ζώα, 
μόνον οι πληροφορίες οι οποίες είναι κοινές για όλο το 
κρέας περιέχονται στην ετικέτα. 

Άρθρο 7 

Έλεγχοι 

1. Οι ΟΠΕΒ κατά τακτά χρονικά διαστήματα και τουλά¬ 
χιστο δύο φορές το χρόνο, ανά εγκριθείσα προδιαγραφή, 
ελέγχουν τις ετικέτες και την ακρίβεια των παρεχομένων 
στον καταναλωτή πληροφοριών. Για κάθε έλεγχο συ- 
ντάσσεται έκθεση ελέγχου, η οποία περιλαμβάνει τις τυ¬ 
χόν ελλείψεις καθώς καιταπροτεινόμενα μέτρα για την α¬ 
ντιμετώπιση της κατάστασης και κάθε επιβληθείσα προ¬ 
θεσμία και κύρωση. Η ΓΔΖΠ ελέγχει κάθε εξάμηνο τους 
ΟΠΕΒ και συντάσσει επίσης σχετική έκθεση για τη λει¬ 
τουργία και την αποτελεσματικότητα των ελέγχων που 
διεξάγει. Επίσης με εντολή της ΓΔΖΠ μπορεί να διεξαχθεί 
οποιοσδήποτε έκτακτος έλεγχος από τον ΟΠΕΒ. Το κό¬ 
στος των ελέγχων επιβαρύνει τον ενδιαφερόμενο. 

2. Έως ότου εγκριθούν οι ΟΠΕΒ, το σύνολο των εργα¬ 
σιών που προβλέπονται από την παρούσα ότι διενεργού- 
νται από τους ΟΠΕΒ, θα διενεργούνται από την τοπική 
Δ/νση Γεωργικής Ανάπτυξης στην περιοχή της οποίας 
βρίσκεται η έδρα του επιχειρηματία ή της οργάνωσης. 

Άρθρο 8 
Κυρώσεις 

1. Στην περίπτωση που επιχειρηματίας ή οργάνωση επι¬ 
σημαίνει το βόειο κρέας χωρίς προηγούμενη έγκριση ως 
ορίζεται στις διατάξεις της παρούσας επιβάλλεται πρό¬ 
στιμο πεντακοσίων χιλιάδων (500.000) δραχμών έως ενός 
εκατομμυρίου (1.000.000) δραχμών. 

2. Σε περίπτωση που ο ενδιαφερόμενος δεν καταβάλλει 
το κόστος ελέγχου, η εγκριθείσα προδιαγραφή ανακαλεί¬ 
ται από τη ΓΠΖΔ (Δ/νση Ζωικής Παραγωγής (ΑΠΑ). 

3. Όταν το βόειο κρέας επισημαίνεται χωρίς συμμόρ¬ 
φωση με την εγκριθείσα προδιαγραφή τότε απομακρύνε¬ 
ται από την αγορά για επισήμανση του κρέατος. Εφόσον 


ο ενδιαφερόμενος φορές δεν συμμορφωθεί εντός δια¬ 
στήματος που θα καθορίζεται από τον ΟΠΕΒ κατά περί¬ 
πτωση, του επιβάλλεται πρόστιμο ίσο με το 10% της αξίας 
της ποσότητας του προϊόντος που επισημάνθηκε χωρίς 
συμμόρφωση με την εγκριθείσα προδιαγραφή. 

4. Σε περίπτωση υποτροπής της παράβασης της παρα¬ 
γράφου 3 του παρόντος άρθρου ανακαλείται από την αρ¬ 
μόδια αρχή η χορηγηθείσα έγκριση. Επίσης η έγκριση α¬ 
νακαλείται στις περιπτώσεις όπου δεν αποδεικνύεται ικα¬ 
νοποιητικά ο συσχετισμός μεταξύ κρέατος και ζώου ή 
αποδειχθούν ψευδείς οι πληροφορίες που παρέχονται 
μέσω της ετικέτας. 

5. Η χορηγηθείσα έγκριση των ΟΠΕΒ ανακαλείται στην 
περίπτωση που δεν πληρούνται οι προϋποθέσεις του άρ¬ 
θρου 4 της παρούσας. Η έγκριση ανακαλείται με αιτιολο¬ 
γημένη απόφαση του Υπουργού Γεωργίας. 

6. Η επιβολή του προστίμου γίνεται με αιτιολογημένη α¬ 
πόφαση της αρμόδιας αρχής, που εκδίδεται αφού λη- 
φθούν υπόψη οι απόψεις του ενδιαφερομένου. Η απόφα¬ 
ση αυτή είναι προσωρινώς εκτελεστή ανεξάρτητα από 
την άσκηση των ενδίκων μέσων και γνωστοποιείται νομί- 
μως στον ενδιαφερόμενο. Το πρόστιμο βεβαιούται ως έ¬ 
σοδο του Κεντρικού Ταμείου Γεωργίας, Κτηνοτροφίας 
και Δασών (ΚΑ 2272) και εισπράττεται κατά τις διατάξεις 
περί εισπράξεως Δημοσίων Εσόδων (ΚΕΔΕ). 

Άρθρο 9 
Γ ενικά 

Το σύστημα επισήμανσης όπως προβλέπεται από την 
παρούσα ισχύει μέχρι την 31.12.1999. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 4 Νοεμβρίου 1997 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΥΦΥΠ. ΓΕΩΡΓΙΑΣ 

Γ. ΠΑΠΑΝΤΩΝΙΟΥ Β. ΓΕΡΑΝΙΔΗΣ 

-♦- 

Αριθ.ΟΙΚ. 32183/3544 (8) 

Καθορισμός ύψους επιδότησης των ελλειμμάτων των συ¬ 
γκοινωνιακών φορέων της πρωτεύουσας και κατανο¬ 
μή της εγγραφείσης πιστώσεως στον προϋπολογισμό 
του Υπουργείου Μεταφορών και Επικοινωνιών οικον. 
έτους 1997, στους συγκοινωνιακούς φορείς της πρω¬ 
τεύουσας και στον Ο.Α.Σ.Θ. 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΚΑΙ 
ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

1. Τις διατάξεις του άρθρου 2 παρ. 8 του Ν. 2175/1993 
«Οργάνωση ενιαίου φορέα αστικών συγκοινωνιών στην 
περιιοχή Αθηνών Πειραιώς και Περιχώρων και άλλες δια¬ 
τάξεις» και του άρθρου 29Α του Ν. 1558/85, όπως προ¬ 
στέθηκε με το άρθρο 27 του Ν. 2081/92. 

2. Την ανάγκη καθορισμού του ύψους της επιδότησης 
των ελλειμμάτων του ΟΑΣΑ και των εταιρειών που αυτός 
ιδρύει και των ΗΛΠΑΠ, ΗΣΑΠ που ήδη υπάρχουν και επο¬ 
πτεύονται από τον Ο.Α.Σ.Α. 

3. Την αριθμ. 1107147/1239/0006Α74.10.96 κοινή από¬ 
φαση του Πρωθυπουργού και του Υπουργού Οικονομι¬ 
κών «περί ανάθεσης αρμοδιοτήτων Υπουργού Οικονομι¬ 
κών στους Υφυπουργούς Οικονομικών». 

4. Το γεγονός ότι έχει εγγράφει στον τακτικό προϋπο¬ 
λογισμό του Υπουργείου Μεταφορών και Επικοινωνιών 
οικον. έτους 1997 (Φορέας 39/110 και ΚΑΕ 2583) πίστωση 
ποσού 62.000.000.000 δραχμών για την επιδότηση των 
ελλειμμάτων των συγκοινωνιακών φορέων της πρωτεύ¬ 
ουσας και του Ο.Α.Σ.Θ. 

5. Το 1312/5.3.1997 έγγραφο του Ο.Α.Σ.Α. 

6. Την απόφαση 566/96 (ΦΕΚ 910/Β/1.10.96) «Καθορι¬ 
σμός αρμοδιοτήτων του Υφυπουργού Μεταφορών και Ε¬ 
πικοινωνιών». 

7. Ότι από τις διατάξεις της απόφασης αυτής προκα- 
λείται δαπάνη σε βάρος του κρατικού προϋπολογισμού ύ¬ 
ψους 62.000.000.000 δραχμών, για την οποία έχει γρα¬ 
φθεί ανάλογη πίστωση, αποφασίζουμε: 

1. Καθορίζουμε το ύψος της επιδότησης των ελλειμμά¬ 
των του ΟΑΣΑ και των εταιρειών που αυτός ιδρύει και των 
ΗΛΠΑΠ, ΗΣΑΠ που ήδη υπάρχουν και εποπτεύονται από 
τον ΟΑΣΑ, για το έτος 1997 σε 40.000.000.000 δρχ. 

2. Κατανέμουμε το ποσό των εξήντα δύο δισεκατομμυ¬ 


ρίων (62.000.000.000) δραχμών που έχει εγγράφει στον 
τακτικό προϋπολογισμό του Υπουργείου Μεταφορών και 
Επικοινωνιών, οικον. έτους 1997 (φορέας 39/110 και ΚΑΕ 
2583) για την επιδότηση των ελλειμμάτων, έτους 1997, 
των συγκοινωνιακών φορέων της πρωτεύουσας 
(Ο.Α.Σ.Α., ΕΘΕΛ, ΗΛΠΑΠ, ΗΣΑΠ) και του Οργανισμού Α¬ 
στικών Συγκοινωνιών Θεσσαλονίκης (ΟΑΣΘ) ως εξής: 

1. Ο.Α.Σ.Α. 500.000.000 δρχ. 

2. Ε.Θ.Ε.Λ. 24.000.000.000 δρχ. 

3. Η.Σ.Α.Π. 7.500.000.000 δρχ. 

4. Η.Λ.Π.Α.Π. 8.000.000.000 δρχ. 

5. Ο.Α.Σ.Θ. 22.000.000.000 δον. 

ΣΥΝΟΛΟ 62.000.000.000 δρχ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 21 Οκτωβρίου 1997 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

ΓΙΑΝΝΟΣ ΠΑΠΑΝΤΩΝΙΟΥ ΑΝΑΣΤΑΣΙΟΣ ΜΑΝΤΕΛΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




